es pt gl gl gl gl gl gl gl gl pt pt gl gl gl gl gl gl gl gl gl pt gl pt es gl gl pt gl pt gl gl gl gl gl gl gl gl gl pt gl gl gl gl gl fr gl gl it gl gl gl it gl gl it gl gl gl gl gl pt gl pt gl gl gl gl gl gl pt gl gl gl gl gl gl gl gl gl gl gl pt gl gl gl gl gl gl gl gl gl gl pt gl pt es gl gl gl gl gl pt gl pt gl gl gl gl gl gl gl gl pt gl gl gl gl gl gl pt gl pt es gl gl pt gl pt gl gl gl gl gl pt gl pt gl gl pt pt gl gl gl gl gl gl en gl gl vi gl pt gl gl gl gl gl gl gl gl gl gl gl gl gl gl gl gl gl pt gl gl gl gl gl gl gl gl gl pt gl pt gl gl gl gl gl gl pt pt gl gl gl gl gl gl gl gl pt gl pt gl gl gl gl gl gl gl es gl gl pt gl pt gl gl pt es pt gl gl gl pt gl pt gl gl gl gl pt gl gl gl gl gl pt gl pt gl pt gl pt gl gl gl gl gl gl gl gl pt gl pt gl gl gl pt gl pt gl gl gl gl en gl ca gl gl gl gl gl hy gl es gl fr gl gl es gl gl hbs_lat gl gl gl gl pt es gl fr gl gl gl gl gl gl gl gl gl hbs_lat es gl gl hbs_lat gl gl gl gl gl gl gl en gl gl gl gl gl gl gl gl gl gl gl gl eo es es es gl es gl pt es es gl en fr es gl es gl gl gl es gl vi hbs_lat gl fr gl gl gl gl gl gl pt es pt it gl es de en en ceb en en en es ca gl pt gl pt gl gl gl gl pt gl pt gl gl gl gl gl gl gl pt gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl pt gl pt gl gl gl gl pt gl pt war pt gl gl gl gl gl gl gl pt gl gl gl gl gl gl gl pt gl gl gl gl gl pt gl pt gl gl gl gl gl gl gl gl en pt gl gl gl gl pt gl gl gl gl gl pt es gl gl gl gl pt gl gl gl pt gl pt gl gl gl gl gl gl gl gl gl it gl it pt gl gl gl gl pt pt pt gl gl gl gl gl gl gl gl gl gl pt zh pt gl pt pt ceb gl gl gl lt gl gl fr war en de uk gl es en tr es de pt pt gl gl ca gl pt zh fr fa ca eu en ja gl fi fr gl gl it gl pt pt pt gl pt gl pt gl pt gl pt gl es en gl cs it pt pt gl gl pt pt de pt gl gl it pt pt gl gl pt pt pl pt pt gl es gl gl gl gl gl gl gl gl gl gl it es gl gl gl gl gl gl gl pt pt gl gl gl gl gl gl gl es it pt gl gl gl war gl gl gl gl gl gl gl gl gl gl pt gl gl war ca it gl gl fi en lt gl it gl es gl de gl gl gl pt
terça-feira, 30 de dezembro de 2008
Galiza Nova denuncia a pasividade e a despreocupación polo Río Chamoselo
A organización xuvenil do BNG asegura que non existen solucións a curto prazo para o río
A pesares de que os informes encargados en 2007 polo BNG advertían da mala situación do río, co cambio de goberno municipal de As Pontes estes resultados foron iñorados.
Pouco tempo despois, os pescadores de Caaveiro denunciaron a morte de reos no Eume debido a un baixo Ph que os devanditos informes xa recollían e que aínda hoxe continúa. Perante esta situación, os únicos interesados no ámbito político son as formacións nacionalistas, que comezan a denunciar dende o primeiro momento esta situación.
O deputado Blanco Parga rexistrou no Parlamento preguntas para o Conselleiro de Media Ambiente, e Galiza Nova organizou en As Pontes unha charla sobre a problemática á que só asistiu ADEGA, refusando participar as Consellarías de Medio Ambiente e Política Territorial, convidades ao acto e directamente implicadas no desastre ecolóxico.
Dende Galiza Nova aseguran que "seguimos a reiterar a nosa preocupación pola situación dos ríos afectados e esiximos aos responsábeis medidas eficaces para recuperar o máis axiña posíbel todo aquilo que se perdeu por mor da deixadez".
Para a formación nacionalista "é importante que exista un equilibrio entre o desenvolvemento e progreso e a conservación e respecto polo noso medio natural".
"Por moita inauguración que fixera a Conselleira de Política Territorial, cremos que non pode presumir de autovía" aseguran dende Galiza Nova.
Postado por Galiza Nova Cabanas às 09:40 Nenhum comentário:
domingo, 28 de dezembro de 2008
Éxito do I Campionato de Futbolín Unha Nación Unha Selección!
O I Campionato de Futbolín do Eume organizado polas asembleas locais de Galiza Nova en Cabanas e Pontedeume, que tivo lugar o pasado venres no bar El Griego foi todo un éxito.
Un total de 16 parellas participaron deste campionato, pero foron máis as que quixeron inscribirse a última hora, ás que non puidemos acoller por razóns de organización.
Dado o éxito e interese mostrado pola mocidade dos arredores, o vindeiro ano celebrarase unha nova edición na que teremos en conta estas peculiaridades para que todo o mundo que quixer poida participar.
As parellas foron divididas mediante sorteo en catro grupos de catro parellas cada un. Clasificouse a primeira de cada grupo tras xogar unha liga. Os catro clasificados loitaron polo primeiro posto mediante eliminatorias.
Os vencedodres desta edición foron Iago Castro e Fran Iglesias. O segundo posto copáronno Raúl Calvo e Luís Tenreiro. En terceiro lugar quedaron Carlos Cernadas e Damián Amado.
As tres parellas foron agasalladas con 2 entradas para o partido Galiza-Irán. Ademais os terceiros clasificados levaron 2 fundas de móbil. A segunda e a primeira parella levaron tamén 2 camisolas e, esta última, un trofeo.
Podes descargar na seguinte ligazón todos os resultados do I Campionato de Futbolín do Eume "Unha Nación, Unha Selección": CLIC AQUÍ
Postado por Galiza Nova Cabanas às 11:32 Um comentário:
Marcadores: actos e actividades, mocidade
quinta-feira, 25 de dezembro de 2008
XX anos de Galiza Nova en exposición
Mañá, venres 26 de decembro ás 17.30h na Casa da Mocidade de Narón terá lugar a inauguración da exposición conmemorativa dos XX anos de Galiza Nova, acto que contará coa presenza de Pablo Villamar, vicepresidente da Deputación de A Coruña.
A exposición permanecerá na propia Casa da Mocidade de Narón entre os días 26 e 29 de decembro no horario habitual de apertura do centro
Postado por Unknown às 12:51 Nenhum comentário:
segunda-feira, 15 de dezembro de 2008
Anótate no I Campionato de Futbolín "Unha Nación Unha Selección!"
Galiza Nova Cabanas, en colaboración cos compañeiros e compañeiras de Pontedeume, organiza o venres 26 de decembro ás 20:00 horas no bar “El Griego” de Pontedeumeo I Campionato de Futbolín “Unha Nación, unha selección!”.
O motivo deste campionato é ben sinxelo, non é outro que o de reclamarmos o dereito para que a selección da nosa nación, Galiza, poida competir a nível internacional, é dicir, nas competicións que organiza a FIFA, nin máis nin menos do que outras seleccións de nacións e rexións sen Estado, coma Gales, Escocia ou as Illas Féroe. Máis aínda, cando a imposibilidade xurídica non é insalvábel. A FIFA admitirá á nosa selección só con que a Federación Española de Fútbol levante o veto á participación das seleccións das nacións que hoxe configuran o Estado nas súas competicións.
Deste xeito, só unha decisión federativa da RFEF, nada máis (e nada menos) separa á nosa selección de competir no mundo, mais tamén nos separan os rexos mecanismos centralistas que o Estado Español engraxa cada día.
Por iso, e para visibilizar a nosa posición que mellor que facelo dunha forma lúdica e cun invento galego: o futbolín, do gran Alexandre de Fisterra.
Pode participar calquera persoa que así o desexar, sen límite de idade. Alén diso, a composición das parellas é libre, é dicir, os membros poderán ser dun mesmo sexo ou mixtas.
COMO ANOTAR A MIÑA PARELLA?
Podes anotar a túa parella mandando un correo electrónico ás seguintes direccións:
onde deben constar os seguintes datos:
- Nome e Apelidos de cada membro da parella
- Un número de teléfono
- Unha dirección de correo electrónico
Tamén podes anotar a túa parella chamando a un dos seguintes teléfonos:
Os 2 euros que custa a inscrición será entregada o mesmo día do Campionato.
1 trofeo acreditativo de seren os vencedores do Campionato
2 entradas para o encontro da selección galega en Riazor
2 fundas “Galiza” para o móbil
Alén diso, haberá un agasallo para todos os participantes.
Sen máis, desde Galiza Nova de Cabanas e Pontedeume agardamos que te sumes a participar deste I Campionato de Futbolín “Unha Nación, unha selección!” para reclamarmos así os lexítimos dereitos da nosa Selección.
Vémonos o venres 26 de decembro ás 20:00 horas no bar “El Griego”!
Postado por Galiza Nova Cabanas às 10:15 Um comentário:
quarta-feira, 3 de dezembro de 2008
Galiza Nova de Cabanas manifesta a súa condena e repulsa polo asasinato de Ignacio Uría a mans de ETA
Galiza Nova de Cabanas quere expresar neste comunicado “a súa máis enéxica condena e repulsa perante o crime do empresario basco Ignacio Uría, asesinado a tiros este mediodía por dous presuntos terroristas de ETA na localidade guipuzcoana de Azpeitia.
Galiza Nova transmite as súas condolencias e a súa solidariedade aos familiares da vítima de ETA nestes difíceis e duros momentos.
A formación nacionalista manifesta a súa repulsa ante os actos terroristas que anulan a vida, “unha violencia que repugna a conciencia democrática e pacifista do pobo galego”.
Ademáis, os nacionalistas galegos apelan á unidade democrática porque “máis que nunca se precisa da fortaleza e da unidade de todas as forzas políticas con representación nas Cortes do Estado como o instrumento fundamental para derrotar o terrorismo”.
Galiza Nova chama á unidade política entre todos os demócratas fronte a barbarie terrorista que atenta contra o dereito máis fundamental que temos os seres humanos, o dereito á propia vida.
Postado por Galiza Nova Cabanas às 18:42 Um comentário:
sexta-feira, 14 de novembro de 2008
26 de novembro, folga estudantil: PAREMOS AS AGRESIÓNS CONTRA O GALEGO
Comezado un novo curso, vemos con preocupación como se esfarelan as boas expectativas que había sobre a aplicación deste decreto. A realidade é que:
Na maior parte dos centros non se cumpre coa lexislación;
a Consellaría de Educación aínda non fixo públicos datos nin avaliacións reais sobre o grao de aplicación do decreto no curso pasado (malia o propio decreto indicar que ten que facerse);
seguen sen pórse en funcionamento as medidas e os medios demandados desde a comunidade educativa.
Todos os adiantos experimentados pola nosa lingua foron sempre froito da reivindicación, moitas veces protagonizada pola xente nova. Visto que é a saída que nos deixan, dende Galiza Nova, a Mocidade pola Normalización Lingüística e os Comités facemos un chamamento a parar as aulas o vindeiro 26 de novembro. Pararemos a inactividade da Consellaría de Educación. Pararemos as agresións ao idioma de Galiza.
Preocúpanos moito tamén a vaga de declaracións e accións contra a lingua do país que se están producindo case a diario desde os sectores máis reaccionarios. Teledirixidos por poderosos grupos económicos, políticos e mediáticos de fóra de Galiza, din defender cinicamente o “bilingüismo” e a “liberdade” cando na realidade só pretenden seguir marxinando o noso idioma, mantelo desamparado e, finalmente, facelo desaparecer.
Pararemos os institutos para dicirlle a eses grupos que os estudantes de Galiza defendemos o noso idioma. Falemos castelán ou falemos galego, queremos que se tomen medidas de apoio a un vínculo que nos une como galegas e galegos, que é unha riqueza común e un patrimonio para a humanidade.
Contra estes ataques que nos queren negar a voz e os dereitos tamén é necesario que nos movamos. Digámoslles que a inmensa maioría das galegas e dos galegos desexamos para o galego o mellor dos futuros. Porque garantir o futuro da nosa lingua é garantirmos o noso propio futuro.
Postado por Unknown às 11:45 Nenhum comentário:
Marcadores: actos e actividades, lingua e ensino, mobilizacions
segunda-feira, 3 de novembro de 2008
Galiza Nova mobilizarase coa CIG contra a crise
Galiza Nova que durante os seus vinte anos de existencia sempre defendeu a necesidade do cambio do actual modelo socioeconómico por outro máis xusto amosa o seu apoio á campaña posta en marcha pola CIG para denunciar aos responsábeis da actual situación da crise económica e as nefastas repercusións que as medidas tomadas polo goberno do Estado terán sobre as traballadoras e traballadores. Neste sentido Galiza Nova tamén secundará as manifestacións convocadas o 13 de novembro pola CIG en diferentes puntos do país. Vai a ler máis:
A Mariña: Saída ás 19:30 da Praza Maior de Viveiro
A Coruña: Saída ás 20:00 horas da Praza da Palloza.
Ferrol: Saída ás 19:30 da Avenida de Esteiro, diante do sindicato.
Lugo: Saída ás 20:00 h da Ronda da Muralla, diante do sindicato.
Ourense: Saída, ás 20:00 h do pavillón dos Remedios.
Pontevedra: Saída ás 20:30 h da Praza da ferrería.
Santiago: Saída ás 20:00 h da Praza Roxa.
Vigo: Saída ás 20:00 da Vía Norte.
Postado por Galiza Nova Cabanas às 21:43 Nenhum comentário:
sexta-feira, 10 de outubro de 2008
A Selección Galega Feminina de Fútbol Sala subcampiona do mundo!
As xogadoras da Selección Galega de Fútbol Sala conseguiron que Galiza quedase subcampiona do mundo nesta modalidade no partido que disputaron o pasado domingo en Reus. A nosa selección xogou a final contra Catalunya, que venceu ás Irmandiñas por 4-0.
Maila non ter gañado a final, dende Galiza Nova de Cabanas queremos darlles oss parabéns por todo o campionato, por demostrar a inmensa potencialidade do fútbol sala feminino e por seren mozas galegas as que conseguiron este éxito.
Parabéns, e a seguir colleitando éxitos!
Postado por Galiza Nova Cabanas às 11:20 Nenhum comentário:
terça-feira, 30 de setembro de 2008
A Secretaría Xeral de Política Lingüística responde á pregunta do BNG sobre a toponimia en Cabanas
A Secretaría Xeral de Política Lingüística ven de emitir resposta á pregunta formulada polos deputados nacionalistas Bieito Lobeira e Fernando Blanco Parga a propósito da denuncia que fixemos dende Galiza Nova de Cabanas sobre o uso da toponimia ilegal nunha marquesiña de nova instalación que o ADIF colocou no apeadoiro municipal.
A Secretaría Xeral de Política Lingüística (SXPL) lamenta profundamente que aínda no 2008, na instalación de novas infraestructuras de servizos aos pasaxeiros, sigan aparecendo desaxustes, se ben anecdóticos, no reflexo da realidade toponímica de Galicia; desexamos e pulamos porque estas anécdotas desaparezan definitivamente no curto prazo, conseguindo así unha plena normalidade ndo idioma galego na área do transporte ferroviario. A SXPL adoptará tres medidas concretas para conseguir que se restitúan as fórmulas toponímicas legais no apeadoiro ferroviario de Cabanas.
Primeiro, dirixirémonos ao Ministerio de Fomento, de quen depende a empresa pública ADIF, para: a) poñer no seu coñecemento estes feitos; b) informarlle sobre a esixencia legal de que as formas toponímicas legais, e que deben figurar nas marquesiñas, é a galega, e c) solicitarlle a substitución, na rotulación das marquesiñas do apeadoiro de Cabanas, das formas toponímicas deturpadas por aquelas formas legais en galego.
Segundo, dirixirémonos a ADIF, tanto á súa presidencia como ás Direccións Xerais de Planificación Estratéxica e á de Desenvolvemento da Infraestructura, para: a) poñer no seu coñecemento estes feitos; b) informarlle sobre a esixencia legal de que as formas toponímicas legais, e que deben figurar nas marquesiñas, é a galega, e c) solicitarlle que en diante, na súa estratexia empresarial e no deseño das súas infraestructuras, observen escrupulosamente o cumprimento da lei en materia de toponimia.
E terceiro, trasladaremos ao Consello das Linguas Oficiais e á Oficina das Linguas Oficiais, dependentes do goberno central e órganos de cooperación interadministrativa para a construcción dunha política lingüística de Estado, a demanda de cumprir no máis breve prazo a esixencia legal e, por tanto, a obriga de cumprimento ética- da Lei que establece a galega como a forma toponímica propia. Propoñéndolles, ademais, o establecemento dunha única base de datos normalizada e adaptada a esta Lei para todas as administracións do Estado.
A SXPL garántelle á súa señoría, ademais, un seguimento directo desta cuestión, na busca dunha restitución da normalidade lingüística no máis breve plazo, como é a nosa intención e principal anhelo.
Dende Galiza Nova de Cabanas valoramos positivamente esta nova, e agardamos que non quede só nunha declaración de intencións e se poida así restablecer a normalidade no menor espazo de tempo posíbel. Por contra, dende o Concello de Cabanas segue sen haber resposta ao tema.
Postado por Galiza Nova Cabanas às 20:42 Nenhum comentário:
Marcadores: bng, institucional, lingua e ensino
sexta-feira, 19 de setembro de 2008
O Concello de Cabanas desatende as queixas veciñais defendidas por Galiza Nova
Galiza Nova, organización das mocidades do BNG denunciou no rexistro municipal de Cabanas, mediante solicitude escrita con selo de entrada, o deterioro e abandono dos parques infantís do concello e o emprego da toponimia ilegal no apeadoiro desta localidade.
Segundo Galiza Nova, "presentouse a primeira das nosas queixas, relacionada co estado dos parques infantís o 14 de xullo e a referida ao uso da toponimia Cabañas-Arenal no canto da oficial, o 22 de xullo". Dende a organización xuvenil engadiron que "a día de hoxe, seguimos sen ter unha resposta do Concello, nin observamos que atenderan as nosas peticións".
Aclaran ademais que "mentre o alcalde popular Germán Castrillón permanece cos brazos cruzados, o BNG levou ao seo do Parlamento Galego, a través dos deputados Bieito Lobeira e Fernando Branco, dúas preguntas dirixidas á Secretaria Xeral de Política Lingüística solicitando a avaliación feita pola Secretaría sobre ou uso dos topónimos deturpados en Galiza, e as medidas concretas que se adoptarán no caso de Cabanas para garantir o cumprimento da lei".
Postado por Galiza Nova Cabanas às 21:32 Nenhum comentário:
quarta-feira, 27 de agosto de 2008
Un tren con destino Cabañas
Recolle hoxe o xornal La Opinión de A Coruña na súa edicción dixital un artigo que titula "Un tren con destino Cabañas", e no que se fai eco da denuncia que dende Galiza Nova fixemos do uso ilegal da toponimia na marquesiña do apeadoiro, cuestión que o BNG elevou ao Parlamento Galego.
Podedes ler o artigo nesta ligazón
Postado por Galiza Nova Cabanas às 10:07 Um comentário:
Marcadores: bng, institucional, prensa
terça-feira, 26 de agosto de 2008
Éxito do concerto de Galiza Nova!
Como vos estivemos comentando dende este blogue e o das compañeiras e compañeiros de Galiza Nova de Pontedeume, o pasado venres 22 celebramos o concerto do 20 aniversario de fundación da organización xuvenil do BNG.
As actuacións musicais dos grupos The Arradios, chegados dende San Sadurniño, e Arenga, de Pontedeume, animaron a toda a mocidade da comarca que se achegou até a Sala Coliseo para desfrutar da música dos dous grupos.
E como cabía esperar, non defraudaron. O público estivo todo o tempo que durou o concerto animado e participando activamente da festa. Mesmo houbo quen se animou a facer os coros!
Dende Galiza Nova queremos agradecer á mocidade da comarca que este concerto fose un éxito, e que supón o primeiro dos actos lúdicos e políticos cos que Galiza Nova celebra o 20 aniversario da súa fundación na comarca!
Postado por Galiza Nova Cabanas às 13:17 Um comentário:
Marcadores: actos e actividades, concerto, cultura e deporte, mocidade
quarta-feira, 20 de agosto de 2008
Galiza Nova de Cabanas solidarízase cos familiares das vítimas do accidente aéreo de Barajas
Galiza Nova de Cabanas quere manifestar as súas condoenzas ás familias das vítimas do tráxico accidente aéreo desta tarde en Madrid-Barajas, no cal, segundo as últimas informacións, perderon a vida máis de 150 persoas
Postado por Galiza Nova Cabanas às 20:27 2 comentários:
quarta-feira, 13 de agosto de 2008
Acto en San Marcos, 21 de agosto
Co gallo do aniversario do Mitin de San Marco, en recordo do agrarismo solidario galego de Cabanas, o BNG celebrará unha serie de actos o vindeiro xoves 21 de agosto
ACTO POLÍTICO (Xunto á capela de San Marco).
16.30h. Intervencións dos representantes dos grupos municipais do BNG de Fene e Cabanas
ACTO VECIÑAL (Lavandeira, pavillón polideportivo)
18.40 h APERTURA DAS MESAS. Proxección de vídeos informativos: Unidades de Xestión Forestal e BANTEGAL.
19.00 h MESA RURAL
- Olga Mª García Agra (Delegada da Consellaría de Medio Rural). Avanzando cara a un novo rural galego. Achega de materiais informativos.
- Xoán Carlos Bascuas Xardón (Delegado da Consellaría de Vivenda e Solo). A vivenda, un dereito para tod@s. Achega de materiais informativos.
20.30 h MESA DO EUME
- O río Eume visto polos propietarios e pescadores
Postado por Galiza Nova Cabanas às 10:49 Nenhum comentário:
Marcadores: actos e actividades, bng
segunda-feira, 11 de agosto de 2008
Galiza Nova de Cabanas, As Pontes e Pontedeume denuncian a situación do Río Eume
Desde Galiza Nova queremos pór en coñecemento da mocidade da comarca do Eume a actual situación dos ríos Eume e Chamoselo, da súa morte.
Non somos capaces de entender o pasotismo dos concellos afectados nin o escurantismo que se está crear; a falta de información sobre o que acontece nos nosos ríos. En definitiva, estase a ocultar o desastre ecolóxico que está a ocorrer en As Pontes e que afecta negativamente a tódolos concellos situados ao marxe do Eume.
Uns análises feitos en diferentes partes do río a instancias do grupo de goberno do BNG de As Pontes en maio do 2007, deron como resultado a sospeita de contaminación das augas do río Chamoselo. Ditas análises chegaron ao Concello de As Pontes tras o cambio de goberno, e foron remitidos á Consellaría de Medio Ambiente (PSOE), polo actual grupo de goberno da vila (PSOE), sen ter máis novas ao respecto até a aparición dos reos mortos na zona baixa do río Eume, en Pontedeume, coa conseguinte denuncia da Sociedade de Pescadores de Caaveiro, aló polo 15 de xuño de 2008. A partires desa denuncia van aparecendo novas na prensa dos diarios da comarca que nun primeiro momento desminten calquer relación entre as obras da autovía e o desastre para, 20 días despois, darlle a volta e afirmar que nese problema fica a causa da mortalidade do río, causando a baixada do PH até límites que provocan a non potabilidade da auga para o consumo humano e a morte dos peixes.
Unhas análises feitas por un grupo de pescadores mostran como dende a confluencia do río Chamoselo co Eume, o PH oscila dende 3.4 até 5.0 na cola do pantano e 4.76 no coto de Ombre, cando o normal é preto de 7.0 Compre destacar que o BNG mantivo unha actitude de preocupación neste tema, catalogado como CATÁSTROFE, nos concellos do Eume.
Tamén fixo unha pregunta a través do deputado Fernando Blanco no Parlamento de Galiza, na que salientou que hai un informe de hai máis dun ano elaborado por un laboratorio privado sobre a situación do río.
Dende Galiza Nova de As Pontes, Pontedeume e Cabanas non se entende como se puido manter esa actitude de pasividade ante unha situación de degradación dos nosos ríos, constatada por informes en poder da Administración pública, e consideramos que urxe unha acción decidida e inmediata para pór freo aos verquidos continuados nesa zona, así como a esixencia de claridade das administracións locais e galega e a aplicación de solucións urxentes para devolver a vida aos ríos destruídos.
Agardamos tamén que tras esta catástrofe aparezan os responsábeis. Galiza Nova non vai ficar calada; a mocidade do Eume non pode deixar que se xogue co seu futuro. Todos sabemos a importancia económica e medioambiental dos nosos ríos, e loitaremos por ela.
Así o recolle a prensa
A nova en Radio Voz (11/08/08) (escoita aquí)
A nova en La Opinión (12/08/08) (ler)
A nova en La Voz de Galicia (12/08/08) (ler)
A nova en GZnación (12/08/08) (ler)
A nova en La Opinión (13/08/08) (ler)
Postado por Galiza Nova Cabanas às 09:21 2 comentários:
Marcadores: medio ambiente, prensa
sexta-feira, 8 de agosto de 2008
Dende Galiza Nova de Cabanas e Galiza Nova de Pontedeume organizamos para o vindeiro 22 de agosto ás 23.00h un concerto na Sala Coliseo de Pontedeume para celebrar o 20 aniversario da organización xuvenil na comarca de Ferrolterra.
As actuacións correrán a cargo dos grupos The Arradios e Arenga, de San Sadurniño e Pontedeume, respectivamente, sendo a entrada totalmente gratuíta!
A Sala Coliseo atópase na Rúa dos Ferreiros de Pontedeume. É moi doado dar con ela! Na seguinte imaxe está marcada a súa posición. Para aparcar, o máis sinxelo e procurar un sitio na Avda Ricardo Sánchez ou na Zona Portuaria.
Se desexas máis información, non dubides en poñerte en contacto connosco deixando un comentario nos blogues de Galiza Nova ou enviando un correo electrónico a galizanovacabanas@gmail.com ou gznovapontedeume@gmail.com
Se queres ter o cartaz, fai clic co botón dereito na seguinte ligazón e selecciona "Gardar como" CLIC CO BOTÓN DEREITO AQUÍ
Postado por Galiza Nova Cabanas às 15:43 Um comentário:
Marcadores: concerto, lingua e ensino, mocidade
quinta-feira, 7 de agosto de 2008
Descarga un fondo de escritorio conmemorativo dos 20 anos de Galiza Nova!
Xa podes descargar un fondo de escritorio conmemorativo dos 20 anos de Galiza Nova!
Só tes que clicar co botón dereito na seguinte ligazón, e escoller a opción de "Gardar como..." para descargala!
CLIC AQUÍ CO BOTÓN DEREITO
Postado por Unknown às 17:00 Nenhum comentário:
quarta-feira, 6 de agosto de 2008
O BNG eleva ao Parlamento a pregunta sobre toponimia proposta por Galiza Nova de Cabanas
Fernando Blanco e Bieito Lobeira, deputados do Grupo Parlamentar do Bloque Nacionalista Galego presentaron unha pregunta (solicitando resposta por escrito) en relación co uso de topónimos deturpados no apeadoiro de Cabanas, feito denunciado por Galiza Nova.
O ADIF (Administrador de Infraestructuras Ferroviarias), empresa pública estatal encargada da xestión do tránsito nos camiños de ferro, ven de instalar recentemente no apeadoiro do Concello de Cabanas, unha marquesiña na que figuran en grandes caracteres e nos dous sentidos de circulación os topónimos deturpados "Cabañas" e "Arenal".
É evidente que esta actuación vulnera a legalidade vixente, comezando pola Lei de Normalización Lingüística.
Estas son as razóns que levan ao BNG a formular as seguintes preguntas, para a súa resposta escrita:
1) Que avaliación realiza a Secretaría Xeral de Política Lingüística sobre a utilización de topónimos galegos deturpados por parte de ADIF, no noso propio país?
2) Que medidas concretas se adoptarán para permitir que no apeadoiro de Cabanas se cumpra a legalidade lingüística?
Haberá que agardar agora cal vai ser a resposta do Parlamento de Galiza. Pola súa banda, dende o Concello de Cabanas inda non houbo resposta á pregunta presentada por escrito por parte de Galiza Nova...
Postado por Galiza Nova Cabanas às 09:56 3 comentários:
Marcadores: bng, institucional, lingua e ensino
terça-feira, 5 de agosto de 2008
Nace www.nsaio.org, un foro de encontro e intercambio arredor dos novos talentos musicais do país
O director xeral de Xuventude, Rubén Cela, e o director xeral de Creación e Difusión Cultural, Luis Bará, presentaron hoxe en Santiago o novo portal web http://www.nsaio.org/, unha web concibida como foro de encontro e intercambio de experiencias arredor da Rede Galega de Locais de Ensaio e dos grupos noveis de Galiza.
O novo espazo web complementará na internet o labor que se desenvolve desde a Dirección Xeral de Xuventude coa posta en marcha da Rede Galega de Locais de Ensaio. O portal www.nsaio.org estrutúrase arredor dun corpo central deseñado para que os grupos noveis galegos dispoñan da súa propia microweb. Trátase dun espazo autoxestionable que lles permitirá aos grupos e artistas introducir todo tipo de información sobre o seu traballo logo dun sinxelo proceso de alta gratuíta. En cada un dos espazos particulares poderase introducir diversa información: desde os datos do artista ou grupo musical ata vídeos ou arquivos en mp3 para a súa escoita ou descarga, entre outros. Ademais, a alta daralles acceso a un servizo en liña de asesoría xurídica en materia de dereitos, propiedade intelectual e outros aspectos legais relacionados coa actividade musical.
Dentro do portal web haberá tamén un espazo destacado para a información relacionada coa Rede Galega de Locais de Ensaio, promovida pola Dirección Xeral de Xuventude. Cada local en funcionamento disporá do seu propio apartado con información de contacto, localización, normas de uso, datos dos usuarios, novas, eventos en axenda e documentación descargable. Neste apartado tamén se farán visibles as microwebs dos grupos que se adscriban a un determinado local.
Segundo explicou o director xeral de Xuventude no decurso do acto, outro apartado da http://www.nsaio.org/ estará ocupado pola información e servizos que se ofrecen no marco desta rede de locais de ensaio. Os internautas que se acheguen a este punto poderán coñecer os locais de ensaio en funcionamento e as vindeiras aperturas, así como os grupos que usan estes espazos. A actualidade ocupará tamén un lugar destacado deste apartado, xunto co espazo Escoita!, un novidoso punto no que se poderán escoitar en liña as cancións dos grupos e que os internautas poderán valorar e votar, ademais de descargar ao seu ordenador. Para poder acceder a este apartado de votación aos grupos e cancións favoritos os internautas deberán rexistrarse previamente. Unha vez feito terán acceso ás votacións, á inserción de comentarios e opinións e á descarga da música.
Cómpre salientar que a web acollerá tamén un servizo de radio coñecido como radionsaio, no que os internautas poderán escoitar a música do portal.
Na súa intervención o director xeral de Xuventude afirmou que hoxe por hoxe Galiza é "unha auténtica potencia cultural" e explicou que coa posta en marcha do proxecto Nsaio trátase de abrir unha nova etapa de relación entre o Goberno galego e os novos talentos do país. Así, lembrou que a Rede Galega de Locais de Ensaio é hoxe en día un referente a nivel do Estado, xa que se trata do único espazo do país de carácter público e gratuíto acondicionado de xeito profesional e no que os artistas teñen libre acceso. "Pero Nsaio é moito máis", apuntou Rubén Cela, xa que se trata dunha iniciativa transversal en plena sintonía cos concellos do país e cos grupos e solistas que participan no proxecto.
Pola súa banda, o director xeral de Creación e Difusión Cultural salientou o carácter pioneiro e vangardista desta iniciativa, coa que o Goberno galego dá resposta a unha gran necesidade que había no país no eido musical. Neste punto, avanzou que un dos vindeiros obxectivos do programa é facer que os novos talentos do programa Nsaio teñan acceso aos circuítos culturais do país e que a súa creación acade difusión e presenza pública. Así, apuntou a modo de exemplo as posibilidades que ofrece a Rede Galega de Música ao Vivo como punto de difusión da creatividade galega ao longo de toda a xeografía do país. De feito, un total de 47 salas de programación do país participan nesta iniciativa, que ao longo do 2008 ten programadosarredor de 600 concertos de máis de 80 grupos musicais noveis de Galiza. Ademais, apuntou tamén aos festivais como un importante espazo no que os novos creadores poidan a dar a coñecer o seu traballo ao lado de outros grupos ou solistas xa consolidados. "Vivimos un gran momento para a música galega que dará grandes froitos nos vindeiros anos", manifestou Luís Bará ao peche das súas palabras.
Postado por Unknown às 16:40 2 comentários:
Marcadores: concerto, cultura e deporte, mocidade
domingo, 27 de julho de 2008
Galiza Nova de Cabanas participa da manifestación do Día da Patria
Galiza Nova de Cabanas participou onte da manifestación que como cada 25 de xullo percorre as rúas de Santiago para celebrar o Día da Patria, na que se xuntaron máis de 25.000 persoas.
Postado por Unknown às 01:40 Nenhum comentário:
quinta-feira, 24 de julho de 2008
EMISIÓN EN DIRECTO DO DÍA DA PATRIA!
Se por calquer motivo non puideses asistir este ano á manifestación nacional do Día da Patria Galega que terá lugar mañá polas rúas compostelás, o BNG émitirá en directo a partires das 13.00h dende a Praza da Quintana os discursos de Iria Aboi, Secretaria Xeral de Galiza Nova, e de Anxo Quintana, Voceiro Nacional do BNG.
CLIC AQUÍ PARA VE-LO
Postado por Unknown às 20:41 Nenhum comentário:
Marcadores: actos e actividades, bng
quarta-feira, 23 de julho de 2008
Homenaxe a Rosalía e Castelao
Galiza Nova organiza no Panteón dos Galegos Ilustres, en San Domingos de Bonaval (Compostela), un acto homenaxe a Castelao e Rosalía.
A homenaxe, que terá lugar a partires das 17.30h, contará coas intervencións de Iria Aboi, Secretaria Xeral de Galiza Nova, e Francisco Rodríguez, ex-Deputado no Congreso do Estado e Responsábel de Acción Institucional na Executiva do BNG
Agardamos contar coa túa presenza!
Postado por Unknown às 09:43 Nenhum comentário:
Marcadores: actos e actividades, festigal
Galiza Nova de Cabanas pregunta pola toponimia
Galiza Nova de Cabanas presentou onte no rexistro municipal un texto dirixido ao alcalde na que se preguntaba pola instalación da nova marquesiña que RENFE instalou no apeadoiro de Cabanas-Areal.
Nesa marquesiña de nova instalación, estase a empregar ilegalmente a toponimia en español, xa que tanto a Lei de Normalización Lingüística coma dous decretos aprobados posteriormente (pódese atopar máis información ao respecto clicando aquí) establecen que a a única forma legal da toponimia de Galiza é a galega.
Agardemos que o concello esixa ás autoridades competentes a reparación dese erro grave, asi como tamén que vele polo cumprimento da lei no ámbito toponímico
Postado por Unknown às 09:29 Nenhum comentário:
domingo, 20 de julho de 2008
Nunca tal se viu!
Postado por Galiza Nova Cabanas às 17:41 Nenhum comentário:
Marcadores: concerto, cultura e deporte, festigal
sexta-feira, 18 de julho de 2008
Iago Varela, novo Responsábel Comarcal de Galiza Nova
Galiza Nova, organización das mocidades do BNG, e organización maioritaria do nacionalismo xuvenil galego, presentou esta mañá no local comarcal do BNG de Ferrol ao novo Responsábel Comarcal de Galiza Nova, Iago Varela Martínez, un mozo de 22 anos de Cabanas, que foi elixido para desempeñar tal cargo na asemblea que a formación nacionalista celebrou o pasado luns.
Iago Varela, que estivo acompañado do Responsábel Comarcal de Organización, Marcos Sánchez, destacou o traballo de Galiza Nova na comarca na defensa do sector naval (Plan Ferrol, que supuña a volta de ASTANO á construcción naval civil).
A nivel local, Varela precisou que Galiza Nova conta na comarca con “presenza activa” en concellos coma Narón, Ferrol, As Pontes, Pontedeume, Cabanas, Cerdido e Cedeira, e engadiu “o obxectivo que nos marcamos, é o de seguir ampliando a nosa base social, para poder incidir en maior medida na vida política da comarca, en beneficio da mocidade”.
En palabras do novo Responsábel Comarcal, “O cambio no goberno galego supuxo unha renovación nas políticas xuvenís, que por primeira vez foron feitas con, e para a mocidade”. Varela pensa que “en Ferrolterra é preciso acadar unha maior implicación dos concellos na ampliación de espazos para uso xuvenil, na mellora do transporte inter e intramunicipal, nas políticas de lecer, nas participativas, etc.”.
Galiza Nova comeza pois unha nova etapa na comarca, que nun futuro inmediato vai estar marcado polo 20 aniversario da formación, motivo polo cal se organizarán distintas actividades (charlas, concertos...).
Os mozos do BNG informaron, asimesmo, da súa participación activa no Festigal e na manifestación do Día da Patria.
Podes escoitar unha parte das súas declaracións AQUÍ.
Postado por Galiza Nova Cabanas às 15:13 4 comentários:
segunda-feira, 14 de julho de 2008
Galiza Nova pregunta polo estado dos parques infantís
Galiza Nova de Cabanas entregou hoxe no rexistro do Concello de Cabanas un escrito dirixido ao alcalde, o popular Germán Castrillón, no que se da conta do estado de abandono que sofren os distintos parques infantís do Concello.
Porén, dende Galiza Nova de Cabanas esíxese que se repare de inmediato os desperfectos, co fin de garantir a seguridade dos meniños que usan eses parques, así como tamén o establecemento de visitas periódicas de persoal laboral do concello, para velar pola limpeza e o bo estado das instalacións.
Postado por Unknown às 11:06 Nenhum comentário:
sexta-feira, 11 de julho de 2008
Festigal: 24 horas de música, tendencias e diversidade en Galiza
Dende Galiza Nova de Cabanas queremos facer especial fincapé no Festigal, que este ano volverá a tinguir as rúas compostelás de música, animación, conversas.. e moito máis!
Froito do esforzo levado a cabo por Galiza Nova e a Fundación Galiza Sempre, a programación que terá lugar os días 24 e 25 de xullo no Campus Sur de Santiago é a seguinte:
24 de xullo, dende as 23.00h: Nao, Caravan Palace, Lamatumbá e The International Noise Conspiration.
25 de xullo, dende as 21.00h: Victor Aneiros Band. Quempallou, Pablo Milanés e Berrogüetto.
Postos para xantar e cear ámbolos dous días, con oferta gastronómica variada
-Galería do Software Libre
Asociacións ao teu dispór os dous días para saber máis e resolver as túas dúbidas sobre software libre. Ademáis
25 de xullo ás 19.30h Presentación de AINFOVAC, programa de software libre de apio ao emprendemento feminino e ao desenvolvemento do rual, resultado do traballo de tres departamentos nacionalistas da Xunta: O Servizo Galego de Igualdade e Benestar, Medio Rural e Industria
... ás 13.00h "Centenario de Curros Enríquez", con María Xosé Bravo, Xosé Maneul Carril, Francisco Rodríguez, Marica Campo e Manuel Rei Romeu
... ás 17.00h "Neoliberalismo e crise: na procura de alternativas", con Eva Fuentes (xornalista de GZnación), Olaia Fernández Dávila, Xavier Vence e Gustavo Quilaqueo (Partido Nacionalista e Autonomista Mapuche)
... ás 19.30h "3 anos de Goberno, 3 anos de cambio transformador", con Ana Rodríguez (moderadora), Tareixa Táboas, Alfredo Suárez Canal e Antonio Sangiao (director de Xornal.com)
... ás 18.00h "20 aniversario de Galiza Nova", con Bieito Lobeira, Martiño Santos, Antelo, Rubén Cela, Ana Pontón, Xosé E. Vicente e Iria Aboi
Librarías: Andel do libro (Vigo), A palabra perduda (Santiago) e Pedreira (Santiago)
Editoriais: OQO, Rinoceronte, Urco, A Nosa Terra, Galaxia, Xerais de Galicia, Lonxa Cultural
Asinatura de libros polos autores/as ao remate da presentación. Rosa Aneiros e Teresa Moure asinarán os seus libros durante os dous días
... ás 11.00h Apertura
... ás 17.00h Presentación "Monográficos sobre diversidade funcional", da Revista Galega de pensamento feminista ANDAINA, con Estrela Vilaverde e Isabel Lodeir
... ás 17.45h Presentación do libro "Premio novela erótica" da Editorial Positivas
... ás 18.30 Recital de poesía
... ás 19.15h Presentación do "Atlas histórico de Galiza", da editora Ediçoes da Galiza, por Artur Alonso Novelle, Heitor Rodal e José Manuel Barboase e José Manuel G. Rivera
...ás 20.00h Presentación do libro "Cantos e fragmento de safo", tradución e Raúl Gómez Pato. Falará o propio Raúl e Francisco Macías.
... ás 20.45h Entrega de premios do "1º campionato Día da Patria Galega de Trivial.gz"
... ás 16.30h Presentación do libro "Galiza na Unión. A porta Atlántica", de Camilo Nogueira na editorial Galaxia, con Suso de Toro e Camilo Nogueira
... ás 17:15h Presentación da edición en galego de "O segundo sexo" de Simone de Beauvoir na editorial Xerais de Galicia. Falará: Carmen Adán, Secretaria Xeral de Igualdade da Vicepresidencia da Xunta de Galicia.
... ás 18:00h Recital de poesía: Marta Dacosta, Paco Souto...
... ás 18:45h Presentación do libro "Os Grouchos" de Manuel Rivas con Manuel Bragado, director xeral de Edicións Xerais de Galicia e Manuel Rivas, autor
... ás 19:30h Presentacion do "Decálogo que a língua galega precisa" da Fundación Bautista Álvarez. Falarán Bautista Álvarez, presidente da Fundación, Pilar García Negro, autora e Xoan Carlos Garrido, autor.
... ás 20:15h Presentación do libro "Os piratas da illa da Esperanza" na editorial Xerais de Galicia. Falará: X. H. Rivadulla Corcón, autor.
... ás 21:00h Presentación do libro "Os efectos do afundimento do Prestige" na editorial A Nosa Terra. Falarán:· Mª do Carme García- Negro, directora. Adolfo Carballo Penela e Carlos Sebastián Villasante.
... ás 11.00h Apertura· TECENDO O FÍO DA MEMORIA (2006) (María Reimóndez Meilán), CICLO COMBINADO (2006) (Sabela Pernas Soto, Nuria Castro Prieto), AREA NOS OLLOS. A LOITA POR BALDAIO 30 ANOS DESPOIS (2007) (Iván Seoane Romero), A GUERRA DOS AVÓS (2007)(Oscar Galansky López), LOBOS SUCIOS (2006) (Felipe Rodríguez Lameiro), O MUNDO POLAS MANS (2006) (Placido Baranda Valeiras, Mónica Cortés), PÓ DE ESTRELAS (2007) (Alberte Pagán), COUSAS DO KULECHOV (2006) (Susana Rei Crespo), LONGO SENDEIRO DE PEDRA (2006)(Pablo Millán). LEO (2007) (Fernando Cortizo Rodríguez), HOMELESS, SEN TEITO (Diego Méndez Lamas), A REVOLTA DOS MOUSES (2007) (David Alejandro Gen), DON SEÑOR E O HOME DO SOÑO (2007)(Nacho Abia Carrera), 1977 (2007)(Peque Varela), BATA POR FORA (muller por dentro) (2007)(Claudia Brenlla López), ESQUECIDAS (2007) (Luqui Matthews), XAN, A DESPEDIDA (2007)(José Luis Martínez Díaz), PERVERSA LOLA (2007) (Sonia Méndez Alonso) e 1, 2, 3 RODANDO (Olaia Sendón)
-Galería de Cultura Tradicional
Espazo da cultura tradicional. Asociación de gaiteiros galegos.
... ás 11:00h Apertura: Mostra de Instrumentos Tradicionais, Mostra de Traxes Tradicionais, Mostra do 20 aniversario da AGG, Mostra de Xoguetes Tradicionais Galegos
... ás 13:00h Actuación de Tinta Femia
... ás 15:00h Actuación de Tinta Femia
... ás 17:00h OBRADOIROS: Xoguetes Tradicionais, Construción de Xoguetes Sonoros
... ás 19:00h OBRADOIRO Xogos de Baile Tradicional
... ás 20:00h Música tradicional
... ás 21:00h Peche do Espazo da Cultura Tradicional
... ás 13:00h Actuación de "A Requinta da Laxeira"
... ás 15:00h Apertura: Mostra de Instrumentos Tradicionais, Mostra de Traxes Tradicionais, Mostra do 20 aniversario da AGG, Mostra de Xoguetes Tradicionais Galegos
... ás 15:00h Actuación de A Requinta da Laxeira
... ás 17:00h OBRADOIROS: Xoguetes Tradicionais, Construción de Instrumentos Vexetais
... ás 18:30h Exhibición de Loita Galega
... ás 19:00h OBRADOIRO Iniciación ao baile tradicional
... ás 20:00h Música tradicional
... ás 21:00h Peche
-Asociacións, Artesanía e Tendas
Postos con material de asociacións, ONGs e colectivos diversos: Maarcha Mundial das Mulleres, Comités Novas de Galiza, Igadi, Movemento polos Dereitos Civís, Isca, Movemento Pola Base, Fundación Federico Engels, CIG, FORGA, AS-PG, A Mesa pola Normalización Lingüística, Fundación Vía Galego, Fundación Bautísta Álvarez, GZnación, EMUGA, BNG, Galiza Nova, Fundación Galiza Sempre, Foro Social Galego
Galería Artesanal. Exposición e venda de artesanía galega. Produtos galegos. Oficios e instrumentos tradicionais.
· María Carmen Oca Aguiar:Coiro
· Eduardo Escalante Ruíz: Óso
· Laura Perez Quintiana: Vidro fundido
· Marilene: Artesanía do Brasil
·Puntosalvo: Prendas de punto e complementos
· Moncho Sánchez: Prata
· Gal: Artesanía do Brasil
· Cristina García Vieiro: Coiro, sementes macramé, ganchillo
· Martín Morales: Madeira
· Claudio García: Material reciclado, lámparas
· Elena Ferro: Zocos e coiro
· Iago Canda: Prata e macramé
· Mónica Martínez del Valle
· tendagaliza.com: Obradoiro Trebopala, Museo do Coiro de Allariz
· Raquel Patiño: Coiro
· Marta Gómez Ocampo: Artesanía ecolóxica
· Cristina Castro Lorenzo: Coiro, malabares, xogos chinos, licor caseiro
· Maica Novo: Roupa de seda da India
· Óscar Montoya Álvarez: Prata
· Patapún: Roupa teñida
... ás 21:30h Espectáculo de Maxia: Magos no País das Marabillas
... ás 20:30h Espectáculo de Maxia: Magos no País das Marabillas
24 e 25 de Xullo.
O Himno, os tempos son chegados
Curros Enríquez, Nación, Liberdade e Progreso.
Mantente á última en http://www.festigal.com/
Postado por Galiza Nova Cabanas às 17:56 3 comentários:
sexta-feira, 4 de julho de 2008
O Festigal 2008 xa está a chamar ás nosas portas, e este ano ven chegar cun cartel de impresión!
Entre os artistas que este ano se darán cita no Campus Sur de Santiago estarán
The Internationali Noise Conspiracy
A festa xa comeza!
Postado por Galiza Nova Cabanas às 18:18 2 comentários:
Marcadores: actos e actividades, concerto
segunda-feira, 30 de junho de 2008
Galiza Nova participa nos actos do Día do Orgullo LGTB'08
Galiza Nova estavo este sábado na manifestación que percorreu as rúas da capital de Galiza con motivo do día do orgullo LGTB 08.
Esta manifestación que saiu ás 18:00h da alameda compostelana estivo convocada pola federación Aturuxo que agrupa ás diferentes organizacións de lesbianas, gais, transexuais e bisexuais de Galiza.
Ademais desta manifestación tamén houbo ás 13:00 un Maripicnic-Foliada no Parque de Belvis (Barrio de S. Pedro) e ao remate da manifestación ás 22:30 unha festa concerto na Praza da Quintana con Alive, Opperetta Mix, La Kinky Beat.
Postado por Galiza Nova Cabanas às 21:58 Nenhum comentário:
Marcadores: actos e actividades
sexta-feira, 27 de junho de 2008
Posición do BNG ante o Tratado de Lisboa
Falouse moito estes días do Tratado de Lisboa. Dende Galiza Nova de Cabanas queremos facervos chegar as razóns do NON do BNG a dito tratado:
As Cortes Xerais do Estado debaten o Tratado de Lisboa, asinado na capital portuguesa o 13 de decembro de 2007 polos Xefes de Estado ou de Goberno dos 27 estados membros da Unión. Este Documento modifica o Tratado da Unión Europea e o Tratado Constitucional da Unión Europea.
Este proceso realizado exclusivamente pola vía parlamentar, é froito dun acordo adoptado durante a Presidencia Alemana co que se pretende retomar a mal chamada “Constitución” Europea.
Ante este debate o BNG defende, en coherencia coas resolucións adoptadas na XI Asemblea Nacional (2003) e no Programa para as eleccións ao Parlamento Europeo (2004), unha posición, tendo en conta o contido do Tratado, contraria á ratificación do mesmo.ç
B) AS RAZÓNS DA OPOSICIÓN DO BNG Á RATIFICACIÓN DO TRATADO:
1. O deficit democrático
O procedemento seguido escapando do referendo, en base a diversos pretextos, revela o medo ao sentido de voto dos cidadáns europeos. Saben que o contido do “Tratado de Lisboa” é a copia da referida constitución europea, á que mudaron o nome para tentar de enganar á poboación europea, o que representa un auténtico fraude político.
No que atinxe á arquitectura institucional, o Tratado de Lisboa reforza os poderes da Comisión (o executivo da UE) en detrimento do Parlamento.
O empobrecemento da democracia tamén é visíbel na Carta dos Dereitos Fundamentais, máis restrinxida, aínda, que a estabelecida no Tratado Constitucional.
2. O deficit de soberanía: O esquecemento da europa dos pobos
O “Tratado de Lisboa”, esixe o respecto á “integridade territorial” de cada Estado, polo que a a plasmación práctica do dereito de autodeterminación queda impedido.
O “Comité das Rexións” ao sumo non pasa dunha cifra de “representantes rexionais” que expresan o peso político dos estados membros da Unión sen atender a articulación territorial e institucional de cada un deles conforme a criterios dunha mínima democracia.
O Tratado de Lisboa consolida unha estructura de poder baseada na combinatoria de estados xerarquizados, coa mudanza no procedemento de adopción de moitas decisións, que lle outorga aos estados centrais un papel determinante.
O proceso de construción da UE é a concreción en Europa da dialéctica mundialización-rexionalización, antitética ás formulacións do nacionalismo galego.
O Tratado de Lisboa representa un paso atrás no recoñecemento na esfera internacional da lingua galega. As únicas linguas oficiais son as dos estados, estabelecéndose unha división ou xerarquización entre as mesmas atendendo unicamente a criterios políticos administrativos. Isto é, o elemento para determinar a visibilidade dunha lingua é o Estado; é dicir, o corsé estatal determina a existencia ou non dun idioma.
3. Unha política económica ao servizo do capital
No contido do Tratado institucionalizase a Estratexia de Lisboa e o Pacto de Estabilidade insistindo nas políticas que están a ser practicadas, con consecuencias xa coñecidas: recortes nos salarios reais e nas pensións, menores investimentos nos servizos públicos e maiores ganancias para os grupos económicos.
Por outra banda, convén lembrar que, mália o que digan os defensores da UE, Galiza non recibiu tantos fondos europeos. Do total de recursos comunitarios destinados ao Estado Español, entre 1986 e 2006, a porcentaxe galega non pasou do 6%, inferior ao seu peso poboacional no conxunto do Estado.
O “Tratado de Lisboa” vai fixar competencias exclusivas ou compartidas cos Estados, socavando a capacidade de planificar ou intervir na economía pola diferentes nacións ou estados, o que fará inviábel que se poida enfrentar unha situación como a da actual crise económica ao servizo dos pobos e da maiorías sociais.
O Tratado vai deixar en mans da Comisión a política enerxética, a de transporte e a comercial común, o que afondará nas desigualdades rexionais no espazo comunitario.
4. Un retroceso nos dereitos sociais
O “Tratado de Lisboa” significa un novo avance no ataque aos dereitos laborais, poñendo en cuestión o despedimento sen causa xusta, a negociación colectiva ou a limitación horaria da xornada laboral, da que é claro exemplo a directiva que promove a ampliación da xornada laboral semanal a 65 horas.
O dereito ao traballo e ao emprego non existen, simplemente aparece o “dereito a traballar”. O dereito á protección social é substituído por un mero “dereito de acceso ás prestacións da seguranza social e aos servizos sociais”.
Por outra banda, o Tratado non recoñece o dereito ao aborto e á anticoncepción.
Así mesmo, a UE sitúase á cabeza do mundo en represión en materia de inmigración nunha dirección contraria aos dereitos humanos.
5. A concepción dunha europa subalterna
O Tratado de Lisboa non deixa dúbidas sobre a natureza do modelo europeo e do seu carácter subalterno e complementario ao bloque norteamericano, actuando como unha mera sucursal do proxecto político estadounidense.
Un exemplo palpábel deste papel subalterno é a nova formulación que se fixa en Lisboa, que estabelece que a Organización do Tratado do Atlántico Norte “para os Estados que son membros desta organización, continúa a ser o fundamento da súa defensa colectiva e a instancia apropiada para a concretizar”.
C) A POSICIÓN DO BNG: A DEFENSA DUN MODELO DE CONSTRUCIÓN EUROPEA ALTERNATIVO.
En coherencia co seu programa estratéxico e o seu proxecto nacional, o BNG propugna unha Unión Europea defensora dunha política que preserve a democracia, a economía sustentábel como obxectivo, a sociedade do benestar como elemento de xustiza social e a relación en pe de igualdade entre os gobernos nacionais como expresión das demandas dos pobos. Unha democracia que afortale a capacidade de control e impulso das institucións elixidas democraticamente, respectando as competencias dos Parlamentos nacionais, entre eles o Parlamento de Galiza, incrementando a transparencia na toma de decisións, e corrixindo o déficit democrático existente nas institucións da Unión Europea.
O BNG defende unha Unión Europea participativa, plenamente democrática, baseada na integración e non na exclusión, como conxunto e suma das identidades nacionais e do respecto á pluralidade económica, cultural e lingüística. Unha Unión Europea dotada de mecanismos e garantías de participación política, baseada na paz, na defensa do medio ambiente e no dereito ao traballo digno. Unha Unión Europea dos pobos, na que se recoñezan os dereitos de Galiza como nación. Unha Unión Europea política, social e cultural, e non só económica e monetaria.
En síntese, é hora de mudar o curso do proceso europeo, de pór a economía ao servizo das persoas, de atopar un encadre no continente para as nacións sen estado, de artellar estratexias que contribúan a construír un mundo multipolar, de espertar esperanzas. Non se trata dunha mera construción doutrinal. Ao pobo galego, á maioría social de Europa e do mundo, vailles a vida nisto, por todo isto, o BNG non pode apoiar a ratificación do Tratado de Lisboa porque non contribúe á construcción desa Europa pola que traballamos.
Postado por Unknown às 20:57 Nenhum comentário:
domingo, 15 de junho de 2008
Acto: Cremos no noso Pais
O BNG de Cabanas celebrará o vindeiro venres 20 de xuño ás 20.00h no Hotel Sarga un acto enmarcado dentro da campaña que o Bloque Nacionalista Galego está a levar a cabo a nível nacional.
No acto de Cabanas, participarán Xosé Manuel Sardiña, Voceiro do Grupo Municipal do BNG no Concello de Cabanas, Ana Rúa, Directora Xeral de Comercio e Alberte Ansede, Secretario de Organización na Executiva do BNG.
Postado por Galiza Nova Cabanas às 19:46 Um comentário:
Marcadores: actos e actividades, bng
domingo, 1 de junho de 2008
Vai de camiño 2008
Postado por Unknown às 15:42 Nenhum comentário:
Marcadores: cultura e deporte
quinta-feira, 29 de maio de 2008
2ª parte do curso "Portugués para nós"
Como saberás, a Dirección Xeral de Xuventude e Solidariedade ten en marcha un curso interactivo de portugués para galegos a través de Internet , Portugués para nós, no que calquera se pode matricular de balde.
Dende hai uns días está xa dispoñíbel a 2ª parte de dito curso, con novos contidos para seguir avanzando no coñecemento do portugués.
Ademais, compre recordar que a quen finalice a primeira parte do curso antes do 15 de xuño se lle enviará o diploma acreditativo e entrará nun concurso dunha fin de semana en Lisboa.
Podes acceder ao curso dende aquí.
Postado por Unknown às 18:26 Nenhum comentário:
Marcadores: actos e actividades, cultura e deporte, lingua e ensino
sábado, 24 de maio de 2008
O PP non respeita o topónimo "Cabanas"
Sen entrar a dicir nada sobre o non apoio do PP de Cabanas (xunto con AEC e IVC) ao manifesto Polo dereito a vivirmos en galego do que moito temos falado estes días atrás, agora resulta que na propia web do PP de Galiza non respetan nin tan sequera a toponimia legal do País, usando a forma "castelanizada" do nome do noso concello: Cabañas.
Así, na sección de historia (podedes ampliar a imaxe facendo clic nela), aparece que un dos congresos locais do PP da provincia de A Coruña tivo lugar en "Cabañas, en febreiro de 2008".
Dende Galiza Nova de Cabanas entendemos este xesto como unha falta de respeto ao noso idioma e ao noso concello, polo que poremos todo o noso empeño en correxir ese erro grave.
EDITADO: Máis sobre o galego en Cabanas {clic aquí}
Postado por Galiza Nova Cabanas às 17:12 2 comentários:
Marcadores: lingua e ensino
sexta-feira, 23 de maio de 2008
Manifestación 18 de maio
Xa podedes disfrutar dun vídeo da manifestación do 18 de maio e das fotos!
Para ver as fotos, só tes que facer clic aquí.
Postado por Unknown às 13:48 Nenhum comentário:
Marcadores: actos e actividades, bng, lingua e ensino
terça-feira, 20 de maio de 2008
II concurso de fotografía IGBT Aturuxo
Neste concurso poderán concorrer tódalas persoas nadas ou residentes en Galiza e que sexan maiores de 16 anos en data 31 de decembro de 2008.
O tema será Existo, por que non me ves? Muller, lésbica, visíbel. Cada autor/a poderá concursar cunha soa obra de fundamento fotográfico realizada en calquera tipo de técnica e soporte. As medidas non superarán os 80x80 cm.
Na primeira fase do concurso, o xurado seleccionará as fotografías sobre a documentación achegada.
O prazo é até as 13.00 h do 2 luns de xuño, e entragarase unha fotocopia do carné de identidade, declaraciíon de residencia (só no caso de que no D.I. figure un lugar de nacemento/enderezo fóra de Galiza), enderezo postal, correo electrónico e teléfono(s) de contacto, nome artístico ou pseudónimo co que desexa figurar nos elementos sinalécticos, unha reproduccuón da obra que se presenta nun CD indicando a posición, ficha técnica completa da obra (título, data, técnica, medidas), texto explicativo da peza seleccionada,valoración económica da obra a efectos de seguro no seguinte enderezo:
Centro Quérote (Concurso Igtb Aturuxo)
Praza do Matadoiro s/n
15703, Santiago de Compostela
Postado por Galiza Nova Cabanas às 18:11 Nenhum comentário:
Marcadores: actos e actividades
Prazo para matriculación nas Galescolas
Vense de anunciar que o prazo para a formalización da matrícula nas Galescolas (escolas infantís de 0-3 anos) para o curso 2008/09 será entre os días 1 e 10 de xuño na escola na que obtiveron praza.
Mara máis información, non deixes de visitar a web das Galescolas.
Postado por Galiza Nova Cabanas às 18:03 Nenhum comentário:
Marcadores: lingua e ensino
segunda-feira, 19 de maio de 2008
Galiza Nova de Cabanas polo dereito a vivirmos en galego!
Galiza Nova de Cabanas participou onte na cidade de Santiago na manifestación convocada pola Mesa pola Normalización Lingüística baixo o lema Polo dereito a vivirmos en galego, e que levou á rúa a milleiros de persoas que, desafiando a choiva percorreron ás rúas compostelás en defensa da lingua e das agresións que está a sufrir esta.
O ambiente festivo caracterizou esta manifestación, cuxo manifesto foi apoiado por preto de 500 asociacións.
Postado por Galiza Nova Cabanas às 11:07 Um comentário:
Campaña do galego en Cabanas
Galiza Nova de Cabanas e Pontedeume realizaron conxuntamente unha pegada de cartaces da campaña Por que lle tes medo ao galego? Atrévete! en ambas vilas, enmarcados na campaña de lingua que Galiza Nova está a levar a cabo por todo o País.
Ademais, complementouse a pegada co reparto de autocolantes e dípticos nos principais lugares de afluencia de mocidade de ambos concellos, así como tamén coa elaboración dun mural en Pontedeume co lema "Pontedeume en galego. Temos dereito".
Podedes ler o contido destes dípticos nunha entrada deste blogue anterior, clicando aquí.
Postado por Galiza Nova Cabanas às 10:58 Nenhum comentário:
Marcadores: actos e actividades, lingua e ensino
sábado, 17 de maio de 2008
Poesía fronte á iñorancia
DEITADO FRENTE AO MAR
Lingua proletaria do meu pobo
eu faloa porque si, porque me gusta
porque me peta e quero e dame a gana
porque me sae de dentro, alá do fondo
dunha tristura aceda que me abrangue
ó ver tantos patufos desleigados,
pequenos mequetrefes sen raíces
que ó pór a garabata xa non saben
afirmarse no amor dos devanceiros,
a fala dos abós que temos mortos,
e ser, co rostro erguido,
mariñeiros, labregos da linguaxe,
remo e arado, proa e rella sempre.
Eu faloa porque si, porque me gusta
e quero estar cos meus, coa xente que sufren longo
unha historia contada noutra lingua.
Non falo prós soberbios,
non falo prós ruíns e poderosos,
non falo prós finchados,
non falo prós estupidos,
non falo prós valeiros,
que falo prós que aguantan rexamente
mentiras e inxusticias de cotío;
prós que súan e choranun pranto cotián de volvoretas,
de lume e vento sobre os ollos núos.
Eu non podo arredar as miñas verbas de
tódolos que sufren neste mundo.
E ti vives no mundo, terra miña,
berce da miña estirpe,
Galicia, doce mágoa das Españas,
deitada rente ó mar, ise camiño...
Longa noite de pedra - Celso Emilio Ferreiro
Postado por Unknown às 09:16 Nenhum comentário:
Marcadores: lingua e ensino
Postagens mais recentes Postagens mais antigas Página inicial
Fainos chegar as túas inquedanzas ou solicita máis información sobre a nosa organización enviando un correo a galizanovacabanas@gmail.com
galiza nova en ferrolterra
ao día. Galiza Nova Nacional
ao día. BNG Cabanas
ao día. BNG Ferrolterra
ao día. BNG Nacional
Galiza Nova denuncia a pasividade e a despreocupac...
Éxito do I Campionato de Futbolín Unha Nación Unha...
XX anos de Galiza Nova en exposición
Anótate no I Campionato de Futbolín "Unha Nación U...
Galiza Nova de Cabanas manifesta a súa condena e r...
26 de novembro, folga estudantil: PAREMOS AS AGRES...
Galiza Nova mobilizarase coa CIG contra a crise
A Selección Galega Feminina de Fútbol Sala subcamp...
A Secretaría Xeral de Política Lingüística respond...
O Concello de Cabanas desatende as queixas veciñai...
Un tren con destino Cabañas
Éxito do concerto de Galiza Nova!
Galiza Nova de Cabanas solidarízase cos familiares...
Acto en San Marcos, 21 de agosto
Galiza Nova de Cabanas, As Pontes e Pontedeume den...
Descarga un fondo de escritorio conmemorativo dos ...
O BNG eleva ao Parlamento a pregunta sobre toponim...
Nace www.nsaio.org, un foro de encontro e intercam...
Galiza Nova de Cabanas participa da manifestación ...
EMISIÓN EN DIRECTO DO DÍA DA PATRIA!
Homenaxe a Rosalía e Castelao
Galiza Nova de Cabanas pregunta pola toponimia
Nunca tal se viu!
Iago Varela, novo Responsábel Comarcal de Galiza Nova
Galiza Nova pregunta polo estado dos parques infantís
Festigal: 24 horas de música, tendencias e diversi...
Galiza Nova participa nos actos do Día do Orgullo ...
Posición do BNG ante o Tratado de Lisboa
Acto: Cremos no noso Pais
Vai de camiño 2008
2ª parte do curso "Portugués para nós"
O PP non respeita o topónimo "Cabanas"
Manifestación 18 de maio
II concurso de fotografía IGBT Aturuxo
Prazo para matriculación nas Galescolas
Galiza Nova de Cabanas polo dereito a vivirmos en ...
Campaña do galego en Cabanas
Poesía fronte á iñorancia
Tema Simples. Tecnologia do Blogger.